MGT เผยกำไรปี 60 โต 45.31% มาที่ 47.32 ลบ. หลังรายได้เพิ่ม-รายจ่ายลด
MGT เผยกำไรปี 60 โต 45.31% มาที่ 47.32 ลบ. จากปีก่อนมีกำไร 32.57 ลบ. หลังรายได้เพิ่ม-รายจ่ายลด
12 ก.พ. 2561

บริษัท เมกาเคม (ประเทศไทย) จำกัด (มหาชน) หรือ MGT รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 มีกำไรเพิ่มขึ้น เนื่องจากบริษัทฯมีรายได้จากการขายสินค้าสำหรับปี 60 เท่ากับ 579.50 ล้านบาท เพิ่มขึ้น 18.34 ล้านบาท หรือเพิ่มขึ้น 3.27% เมื่อเทียบกับรายได้จากการขายสินค้าสำหรับปี 59 จำนวน 561.15 ล้านบาท ซึ่งเป็นผลตามภาวะเศรษฐกิจและประสิทธิภาพที่เพิ่มขึ้นของทีมงานขาย
ขณะที่ค่าใช้จ่ายในการขายและบริหารของบริษัท สำหรับปี 60 เท่ากับ 101.57 ล้านบาท หรือ 17.38% ของรายได้รวม เมื่อเทียบกับปี 59 จำนวน 107.93 ล้านบาท ค่าใช้จ่ายในการขายและบริหารลดลงเท่ากับ 6.36 ล้านบาท หรือลดลง 5.89% โดยมีสาเหตุหลักจากนโยบายการบริหารจัดการค่าใช้จ่ายได้อย่างมีประสิทธิภาพ